Best of Indexi
Best of Indexi je kompilacijski album sarajevskog pop, rok sastava Indexi. Objavila ga je u CD izdanju beogradska izdavačka kuća Muzički Magazin 2013. godine. Jedan je iz serije kompilacijskih albuma, a jedini nakon prestanka koncertnih nastupa ovog sarajevskog pop, rok sastava. Sastoji se od 16 pjesama, koje predstavljaju pregled nekih od njihovih najznačajnijih pjesama snimljenih tokom skoro četiri decenije njihove duge muzičke karijere. Objavljen je nakon dvostrukog koncertnog albuma "1. 10. 1999. Zetra" iz 2001. godine.